b'\n_START_ARTICLE_\nH\xc3\xb8yeste kort\n_START_SECTION_\nFor fire spillere\n_START_PARAGRAPH_\nKortene sorteres etter farge (spar, hjerter, ruter, kl\xc3\xb8ver) og hver spiller f\xc3\xa5r utdelt samtlige kort i \xc3\xa9n farge._NEWLINE_Spillerne holder sine kort i venstre h\xc3\xa5nd og velger ut ett med h\xc3\xb8yre h\xc3\xa5nd. N\xc3\xa5r alle spillerne har valgt ut ett kort vises de samtidig. Den som viser det h\xc3\xb8yeste kortet vinner alle fire kort i stikket._NEWLINE_Hvis to spillere viser h\xc3\xb8yeste kort deler de stikket. (To kort hver.)_NEWLINE_Hvis tre spillere viser h\xc3\xb8yeste kort deles stikket p\xc3\xa5 f\xc3\xb8lgende m\xc3\xa5te: De mottar ett kort hver mens det fjerde kortet legges under fyrstikkesken. De mottar deretter en fyrstikk hver som markerer 1/3 kort._NEWLINE_Hvis alle fire spillerne viser h\xc3\xb8yeste kort vinner de ett kort hver._NEWLINE_Hvert vunnet kort tilsvarer ett poeng og f\xc3\xb8rste person som har over 52 poeng vinner spillet!\n_START_SECTION_\nFor tre spillere\n_START_PARAGRAPH_\nEn av fargene (for eksempel kl\xc3\xb8ver) legges til side og brukes ikke._NEWLINE_Hvis to spillere viser h\xc3\xb8yeste kort vinner de 1 1/2 kort/poeng hver. Det halve kortet/poenget markeres som ovenfor med en fyrstikk._NEWLINE_Ellers spilles det som for fire spillere og f\xc3\xb8rste person som har over 52 poeng vinner spillet!\n_START_SECTION_\nFor to spillere\n_START_PARAGRAPH_\nBare to av fargene (for eksempel spar og hjerter) brukes._NEWLINE_Ellers spilles det som for fire og tre spillere og f\xc3\xb8rste person som har over 52 poeng vinner spillet!_NEWLINE_(N\xc3\xa5r en spiller tomannsvarianten trenger en ikke fyrstikkesken, for da er det aldri aktuelt \xc3\xa5 dele ett kort: Hvis begge viser h\xc3\xb8yeste kort vinner de ett kort hver.)'